stanford-oval/wikipedia huggingface dataset:
Teljä
Nimen etymologia ja varhaisimmat maininnat

Teljän nimen arvellaan yleisesti kuuluvan samaan ryhmään kuin Mälarenin alueen Telge-nimet Ruotsissa.
Unto Salon mukaan Teljän perustivat ruotsalaiset kauppiaat 1000–1100-luvuilla. Myös Jalmari Jaakkola esitti jo 1900-luvun alussa, että Teljän perustajina olisivat olleet Södertäljestä saapuneet kauppiaat.
Vanhin tunnettu maininta Kokemäellä sijaineesta muinaisesta kaupungista on Turun akatemian professorin Mikael Wexioniuksen vuonna 1650 julkaisemassa Ruotsin historiassa Epitome descriptionis Svecia, Gothiae, Fenningiae et subjectarum provinciarum. Hän ei kerro kaupungille mitään nimeä, mutta mainitsee sen raunioita olevan yhä nähtävissä Ylistaron kylässä.
Teljä-nimellä kaupunki esiintyy ensimmäisen kerran vuonna 1735. Silloin professori Johan Haartman julkaisi Petrus Gabriel Forteliuksen keskeneräiseksi jääneen Porin kaupungin historiaa käsitelleen väitöskirjan Resp. Dissertatio Gradualis de primis initiis Biörneburgi, Satacundiæ civitatis in Fenningia. Sen mukaan Ylistaroa oli aikaisemmin kutsuttu Teljän kaupungiksi (Teljän caupungi). Kaksi vuotta myöhemmin Kokemäellä vieraili Ulrik Rudenschöld, jonka mukaan Ylistaron lähistöllä oli nähtävissä raunioita.
Teljästä on käytetty 1700-luvulla myös nimitystä Öster-Telge eli Itä-Teljä, erotuksena Ruotsin Norrtäljesta ja Södertäljestä. Laajempaan tietoisuuteen Teljä tuli vuonna 1795 uudelleen julkaistun Erik Tuneldin maantieteen kirjan johdosta.
Kaivaukset Ylistarossa

Teljän oletettua sijaintipaikkaa tutkittiin vuonna 1960. Kaivauksia johti professori Unto Salo. Konkreettisia todisteita kaupungin tai kauppapaikan olemassaolosta ei silloin löytynyt, mutta on olemassa viitteitä, joiden perusteella Salon mukaan kaupungin voi päätellä olleen olemassa.
Kaivauksissa löydettiin muun muassa Ylistaron keskiaikainen kylätontti sekä vanhoja rakennusten perustuksia. Vierekkäin sijainneita taloja kylässä oli yhteensä toistakymmentä.
Vuonna 1956 puiston nurmikon uusimisen yhteydessä saarnahuoneen ympäristöstä löydettiin useita viikinkiaikaisia sekä keskiaikaisia esineitä.
Ylistaro on tutkijoiden mukaan mahdollisesti sama paikka kuin Turun tuomiokirkon Mustassa kirjassa mainittu Villa Cuma, jossa säilytettiin Satakunnan maakunnan sinettiä.
Teljän perintö

Teljän kaupungin muisto elää yhä vahvasti Satakunnassa, Kokemäen lisäksi erityisesti Porissa.
Se on antanut nimensä molemmilla paikkakunnilla useille yhdistyksille, toimijoille ja liikeyrityksille.
Porissa sijaitsee Teljä-niminen kaupunginosa sekä katu. Lisäksi kaupungissa on muun muassa Teljän kirkko ja seurakunta sekä Teljäntori-niminen kauppakeskus.
Helsingin Munkkivuoressa on Teljäntie-niminen katu.
Silvola

Silvola voi tarkoittaa seuraavia:
Henkilöitä

Kalevi Silvola (1935–2024), suomalainen pappi, teologian tohtori, tutkija ja kirjailija
Kari Silvola (s. 1965), suomalainen päätoimittaja ja kirjailija
Pekka Silvola (1924–2015), keskustalainen poliitikko ja Yleisradion ohjelmajohtaja
Sakari Silvola (s. 1976), Yleisradion tuottaja ja toimittaja
Paikkoja

Silvola, kylä ja pientaloalue Vantaalla
Silvolan kaivos, Sillbölen kaivos, Helsingin pitäjässä (nyk. Vantaalla) aikoinaan toiminut rautamalmikaivos
Silvolan tekoallas, tekojärvi Vantaalla
Silvola, kylä Paimiossa
Silvola, kylä Kerimäellä
Silvolan rautatieasema, Kerimäen rautatieaseman entinen nimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Silvola”, voi hakea sivunnimihaulla, laajalla sivunnimihaulla tai tekstihaulla.
Tara Strong

| Tara Strong |
| --- | --- |
 Tara Strong vuonna 2022.
Henkilötiedot
Koko nimi:  Tara Lyn Strong (o.s. Charendoff)
Syntynyt: 12. helmikuuta 1973 (ikä 51) Toronto, Ontario, Kanada
Ammatti:  ääninäyttelijä
Puoliso:  Craig Strong (vih. 2000)
Näyttelijä
Merkittävät roolit:   The New Batman Adventures  Tehotytöt  Timmy ja haltijakummit  Teen Titans  Xiaolin Showdown  Final Fantasy X ja X-2  Drawn Together  Ben 10  My Little Pony: Ystävyyden taikaa  Batman: Arkham City 
Palkinnot
 Interactive Achievement Awards   2004 Final Fantasy X-2 
 Nimikirjoitus
Aiheesta muualla
Viralliset kotisivut
IMDb 
Elonet
Tara Lyn Strong (o.s. Charendoff, s. 12. helmikuuta 1973 Toronto, Ontario, Kanada) on kanadalainen ääninäyttelijä, joka tuli tunnetuksi Tehotytöt-piirrossarjan myötä.
Ura

Tara Strong aloitteli ääninäyttelemisen 1980-luvulla. Ennen uraansa Strongin ollessa neljävuotias hänen kiinnostuksensa näyttelemiseen alkoi eräästä koulun näytelmästä. Seitsemännellä luokalla Strong aloitti näyttelemisen jiddišinkielisessä teatterissa, vaikka hän ei osannut puhua kyseistä kieltä. Strong kuitenkin opetteli ulkoa vuorosanansa foneettisesti, joka aiheutti myöhemmin ongelmia ohjaajien kehuessa hänen esitystään, eikä Tara ymmärtänyt heitä lainkaan. Juutalaisuutensa myötä hän usein esiintyi Toronton juutalaisteatterissa, jossa Tara lauloi lauluja englanniksi ja hepreaksi.
High schoolin jälkeen Strong haki New Yorkiin Performing Arts kouluun, jonka myötä hän sai ensimmäisen ammattilaisroolinsa Gracien teatterinäytelmässä The Music Man.
Ura > Ääninäyttelijänä

Strong aloitti ääninäyttelemisen 13-vuotiaana Hello Kitty's Furry Tale Theater -piirrossarjan myötä, jossa hän esitti pääosaa yhdessä Cree Summerin kanssa. Sittemmin Strong äänitti useita kanadalaisia piirrossarjoja, kuten Halinallet, Babar, Beetlejuice ja Kapteeni N. Strong muutti sittemmin Kaliforniaan ollessaan 20-vuotias ja esiintyi aluksi sivurooleissa televisiosarjoissa, kuten Viiden juttu, Kung Fu: The Legend Continues, Ready or Not ja Forever Knight. Strong teki myös yhden ääniroolin Tales from the Cryptkeeperiin, mutta ei saanut äänirooleja animaatioista. Sittemmin Hello Kitty -sarjan tuottaja pyysi Strongia äänittämään agentti Heatherin roolia Gadget Boy and Heather -animaatioon, jonka jälkeen Strong alkoi saamaan lisää rooleja eri piirrossarjoista, kuten The New Batman Adventures, Tehotytöt, Timmy ja haltijakummit, Teen Titans, Jake Long – amerikkalainen lohikäärme ja Ben 10. Strongin ääntä on kuultu myös videopeleissä, kuten Final Fantasy X ja Final Fantasy X-2 Rikku-nimisen hahmon äänenä.
Helmikuussa 2012 Chris Rockin vähättelevät lausunnot ääninäyttelemisestä nousi uutisiin, kun Strong kertoi Twitterissä haastavansa Rockin todelliseen ääninäyttelemiseen.
Yksityiselämä

Tara on ollut naimisissa Craig Strongin kanssa vuodesta 2000 lähtien, ja heillä on kaksi poikaa.
Valikoitu filmografia

The New Batman Adventures (1997–1998)
Tehotytöt (1998–2005)
Timmy ja haltijakummit (2001–2017)
Teen Titans (2003–2006)
Xiaolin Showdown (2003–2006)
Drawn Together (2004–2007)
Ben 10 (2005–2008)
My Little Pony: Ystävyyden taikaa (2010–2019)
Palkinnot ja ehdokkuudet

Strong oli ensimmäisen kerran ehdolla Annie-palkinnon saajaksi vuonna 1999 Pipan ääniroolista Tehotytöt-sarjan myötä. Seuraavan kerran Strong huomioitiin Annie-ehdokkuudella vuonna 2001 Timmy Turnerin roolista Timmy ja haltijakummit -sarjassa ja Melodyn roolista animaatioelokuvassa Pieni merenneito II: Atlantiksen salaisuus. Hän ei kuitenkaan voittanut Annie-palkintoa kummastakaan roolista. Kolme vuotta myöhemmin Strong nimettiin toistamiseen kahdesta ääniroolista Annie- ja Interactive Achievement -ehdokkaaksi. Annie-ehdokkuuden hän sai Dannon O’Mallardin roolista Vekarat-sarjasta, mutta ei voittanut palkintoa. Sen sijaan Interactive Achievement Awardseissa hän voitti ensimmäisen palkintonsa Rikku-hahmon roolista Final Fantasy X-2 -videopelistä. Vuonna 2006 Strong oli toistamiseen ehdolla Dannan O'Mallardin roolista tällä kertaa Daytime Emmy-ehdokkaana, mutta ei voittanut palkintoa. Viisi vuotta myöhemmin Strong nimettiin myös toistamiseen Timmy Turnerin roolista Annie-ehdokkaaksi. Hän ei kuitenkaan voittanut kyseistä palkintoa, joka meni Jeff Bennettille.
Aiheesta muualla

Kuvia tai muita tiedostoja aiheesta Tara Strong Wikimedia Commonsissa
Viralliset kotisivut (englanniksi)
Tara Strong (Arkistoitu – Internet Archive) Voice Chasers (englanniksi)
Tehotytöt
| --- | --- |
Hahmot:  Papu • Pipa • Poppana • Muut hahmot
Elokuva:  Powerpuff Girls – elokuva
Jaksot:  Luettelo Tehotyttöjen jaksoista
Videopelit:  Paint the Townsville Green • Mojo's Pet Project • Mojo Jojo A-Go-Go • Chemical X-Traction • Relish Rampage • Bad Mojo Jojo • Him and Seek • Battle Him!
Muuta:  Craig McCracken • Cathy Cavadini • Tara Charendoff •  E.G. Daily • Demashita! Powerpuff Girls Z
Smoke

| Smoke |
| --- | --- |

Ohjaaja:  Wayne Wang
Käsikirjoittaja:  Paul Auster
Tuottaja:   Greg Johnson  Hisami Kuroiwa  Peter Newman 
Säveltäjä:  Rachel Portman
Kuvaaja:  Adam Holender
Leikkaaja:  Maysie Hoy Christopher Tellefsen
Pääosat:   Harvey Keitel  William Hurt  Harold Perrineau Jr.  Forest Whitaker  Stockard Channing  Ashley Judd 
Valmistustiedot
Valmistusmaa:  Yhdysvallat
Tuotantoyhtiö:  Miramax
Levittäjä:  Mokép Netflix
Ensi-ilta:  1994
Kesto:  112 min
Alkuperäiskieli:  englanti
Seuraaja:  Blue in the Face
Aiheesta muualla
IMDb 
Elonet
AllMovie
Infobox OKNimi-testi OK: 
Smoke on Wayne Wangin ohjaama yhdysvaltalainen draamaelokuva, joka sai ensi-iltansa vuonna 1995. Elokuvan pääosia näyttelevät Harvey Keitel ja William Hurt. Elokuva sijoittuu New Yorkin Brooklyniin, missä päähenkilö pitää tupakkakauppaa. Elokuvan käsikirjoittanut kirjailija Paul Auster mainitaan joissakin lähteissä myös toiseksi ohjaajaksi Wangin ohella.
Paul Auster ja Wayne Wang ohjasivat Smokelle vielä samana vuonna ensi-iltansa saaneen jatko-osan Blue in the Face, jossa esiintyvät samat näyttelijät. Improvisoituihin tilanteisiin perustuva elokuva kuvattiin viidessä päivässä.
Aiheesta muualla

Arvio elokuvasta dvdopas-sivustolla
Serghei Rogaciov

| 0 | 1 | 2 |
| --- | --- | --- |

Henkilötiedot
Koko nimi: Serghei Rogaciov
Syntymäaika: 20. toukokuuta 1977 (ikä 47)
Syntymäpaikka:  Glodjany, Neuvostoliitto (nykyään Glodeni, Moldova)
Pelipaikka: keskushyökkääjä
Seura
Seura:  Dynamo Pietari
Maajoukkue
| 1996–2007 | Moldova | 52 (9) |
Serghei Rogaciov (kyrill. mold. Сергей Рогачов, ven. Сергей Иванович Рогачёв, Sergei Ivanovitš Rogatšov, s. 20. toukokuuta 1977 Glodjany, Moldavian SNT, Neuvostoliitto, nykyinen Glodeni, Moldova) on moldovalalainen entinen jalkapalloilija ja nykyinen jalkapallovalmentaja. Hän pelasi kotimaansa lisäksi Venäjällä ja Kazakstanissa. Hän oli pelipaikaltaan hyökkääjä.
Rogaciov pelasi Moldovan maajoukkueessa 52 ottelua ja teki niissä yhdeksän maalia vuosina 1996–2007.
Aiheesta muualla

Kuvia tai muita tiedostoja aiheesta Serghei Rogaciov Wikimedia Commonsissa
Serghei Rogaciov National Football Teams-sivustolla (englanniksi)
Serghei Rogaciov Soccerway-sivustolla (englanniksi)
Serghei Rogaciov Transfermarkt-sivustolla (englanniksi)
Smoke (Mortal Kombat)

| Smoke |
| --- | --- |
Esiintynyt:  Mortal Kombat II   Mortal Kombat 3   Ultimate Mortal Kombat 3   Mortal Kombat Trilogy   Mortal Kombat Advance   MK: Deception   MK: Shaolin Monks   MK: Unchained   MK: Armageddon
Henkilötiedot
Kotimaa:  Earthrealm
Laji:  Kyborgi
Taistelulajit:  Mi Tzu (MK:D, MK:A)   Judo (MK:A))
Aseet:  Axe (UMK3, MKT)
Liittoumat:  Noob Saibot
Entiset liittoumat:  Lin Kuei
Smoke on kuvitteellinen henkilö Mortal Kombat -tappelupelisarjassa.
Sinfonia nro 41 (Mozart)

Sinfonia nro 41 C-duuri (KV 551), lisänimeltään Jupiter, on Wolfgang Amadeus Mozartin viimeinen sinfonia. Teos on sävelletty muutamien viikkojen aikana kesällä 1788, ja se valmistui 10. elokuuta. Samana kesänä Mozart sävelsi myös sinfoniat nro 39 ja 40. Teosta ei ilmeisesti esitetty Mozartin elinaikana. Lisänimi Jupiter ei ole Mozartin antama, vaan on mahdollisesti impressaari Johann Peter Salomonin sinfonian varhaisiin pianosovituksiin lisäämä alaotsikko.
Osat

Vuoden 1945 kokoelmasta "78 RPMs & Cylinder Recordings"
Vuoden 1945 kokoelmasta "78 RPMs & Cylinder Recordings"
Vuoden 1945 kokoelmasta "78 RPMs & Cylinder Recordings"
Vuoden 1945 kokoelmasta "78 RPMs & Cylinder Recordings"
Äänitiedostojen kuunteluohjeet
Ensimmäiselle osalle on tyypillistä trumpetin ja patarumpujen huomiota herättävä käyttö. Toinen osa Andante cantabile on syvämietteinen ja sitä seuraavassa menuetissa on kontrapunktista kehittelyä. Finaali alkaa yksinkertaisella neljän sävelen motiivilla, jota Mozart itse käytti useita kertoja aikaisemminkin. Sonaattimuotoisessa osassa on useita fuugajaksoja, ja se kehittyy ideoiltaan runsaaksi. Finaali päättyy koodan viisiääniseen fuugaan.
Osat muodostavat tyypillisen klassisen sinfonian rakenteen:
Allegro vivace
Andante cantabile
Menuetto. Allegretto - Trio
Molto allegro
Finaalin pääteema:
Sinfonia nro 3 (Šostakovitš)

Sinfonia nro 3 Es-duuri op. 20, alaotsikoltaan Toukokuun ensimmäinen, on Dmitri Šostakovitšin sävellys, joka sai kantaesityksensä Leningradissa 6. marraskuuta 1931. Leningradin filharmonikkoja ja Akateemista kapellikuoroa johti Aleksandr Gauk.
Šostakovitšin kolmannen sinfonian finaalissa on hänen Semjon Kirsanovin (1906–1972) tekstiin säveltämänsä kuoro-osuus Pervomaiskaja. Lauluteksti ylistää vapunpäivää ja neuvostovallankumousta: "Jokainen vapunpäivä on askel kohti sosialismia."
Sinfonian kesto on noin 30 minuuttia. Osat esitetään tauotta (attacca).
Osat

Allegretto — Allegro
Andante
Largo
Moderato: "V pervoje Pervoje maja".
Strongylí (Agathonísi)

| --- | --- |
Muut nimet:  Strongyló (Στρογγυλό)
Sijainti:  37°29′09″N, 26°58′47″E, Agathonísi Kálymnos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  0,098 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Strongylí (kreik. Στρογγυλή) eli Strongyló (Στρογγυλό) on pieni Kreikan saari, joka kuuluu Dodekanesian saariryhmään ja sijaitsee Agathonísin saaren pohjoispuolella. Saaren pinta-ala on noin 0,098 neliökilometriä ja se on asumaton. Hallinnollisesti Strongylí kuuluu Agathonísin kuntaan, Kálymnoksen alueyksikköön ja Etelä-Egean saarten alueeseen.
Silfverhjelm

Silfverhjelm on seuraavien henkilöiden sukunimi:
Carl Silfverhjelm (1841–1918), suomalainen valtiopäivämies
Ernst Silfverhjelm (1875–1954), suomalainen valtiopäivämies
Gustaf Adolf Silfverhjelm (1872–1944), suomalainen näytelmäkirjailija, valtiopäivämies ja sotilas
Jennie Silfverhjelm (s. 1979), ruotsalainen näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sappeenjärvi

| Sappeenjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°23′36″N, 24°28′12″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  Sappeenjärvenoja Pälkäneveteen 
Järvinumero:  35.716.1.001
Mittaustietoja
Pinnankorkeus:  87,6 m  
Rantaviiva:  4,707 km  
Pinta-ala:  40,542 ha  
Saaria:  1 
 fiSappeenjärvi 
Sappeenjärvi  on Pirkanmaalla Pälkäneellä Sappeen kylän lähellä sijaitseva järvi.
Maantietoa

Järven pinta-ala on 41 hehtaaria ja se on 1,6 kilometriä pitkä ja 750 metriä leveä. Se on Sappeen kylän peltojen ympäröimä. Sen lounaisrannassa on lounaaseen työntyvä lyhyt Taivallahti, jonka eteläpuolella kohoaa jyrkkärinteinen Tulikallio. Se kohoaa yli 25 metriä järven vedenpintaa korkeammalle. Järvellä on kartan mukaan yksi saari, joka sijaitsee järven matalalla osalla. Sen rantaviivan pituus on 4,7 kilometriä, ja rantojen läheisyydessä sijaitsee kymmenisen maatilaa ja muita kiinteistöjä. Rantaan on rakennettu kolme vapaa-ajan asuntoa. Yhdystie 3230 ohittaa järven sen koillispuolelta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Järven vedenpinnan korkeus on 87,6 metriä mpy. Järveen on johdettu muutama lyhyt peltojen kuivatusoja, mutta tärkeimmät tulo-ojat ovat Ison Arajärven laskuoja ja Urkonjärvestä laskeva Honkaoja. Järven oma laskuoja Sappeenjärvenoja laskee Pälkäneveden Jouttesselän Huikonlahteen ja se on vain puoli kilometriä pitkä.
Historiaa

Vuoden 1855−1856 Kalmbergin kartastossa järven laskujoen varressa sijaitsi Sappeen kylä (”Sappis by”), ja järven ympäristö oli jo tuolloin peltomaata. Honkaojan nimi oli tuolloin Humalanoja, mutta vuoden 1957 peruskartassa vain Honkaojan Ison Kiimasjärven haaraoja oli sen niminen.
Sodankylä (kappale)

| ”Sodankylä” Maj Karma |
| --- | --- | --- |

Singlen tiedot
 Albumilta: Sodankylä
 Äänitetty : Inkfish Studios
 Julkaistu: 19. tammikuuta 2005
 Formaatti: CDS
 Tyylilaji: alternative rock
 Kesto: 04.01
 Levy-yhtiö: Megamania
Listasijoitukset
  11.
Maj Karman muut singlet
| ”Kyynel” 2004 | ”Sodankylä” 2005 | ”Sarvia ja hampaita” 2005 |
Sodankylä on Maj Karman kappale ja toinen virallinen single yhtyeen vuoden 2004 studioalbumilta Sodankylä. Se julkaistiin 19. tammikuuta 2005, ja se nousi Suomen virallisen listan sijalle 11.
Kappaleet

Sodankylä – 4.01
Kauniita unia – 3.23
Sergi Darder

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sergi Darder Moll
Syntymäaika: 22. joulukuuta 1993 (ikä 30)
Syntymäpaikka: Artà, Espanja
Pelipaikka: keskikenttäpelaaja
Pituus: 180 senttimetriä
Seura
Seura: Mallorca
Pelinumero: 10
Junioriseurat
1996–1997: Artà
1997–2007: Manacor
2007–2011: Espanyol
Seurat
| Vuodet | Seura | O | (M) |
| 2011–2012 | Espanyol B | 36 | (2) |
| 2012–2013 | Málaga B | 37 | (1) |
| 2013–2015 | Málaga | 64 | (6) |
| 2015–2018 | Lyon | 52 | (3) |
| 2017–2018 | → Espanyol (laina) | 35 | (1) |
| 2018–2023 | Espanyol | 184 | (21) |
| 2023– | Mallorca | 1 | (0) |
 Seurajoukkueuran tilastot kattavat vain kansalliset sarjat, päivitetty 13. elokuuta 2023.
Sergi Darder Moll (s. 22. joulukuuta 1993 Artà, Baleaarit) on espanjalainen jalkapalloilija. Hän edustaa Espanjan Primera Divisiónissa pelaavaa Mallorcaa ja on pelipaikaltaan keskikenttäpelaaja.
Seurajoukkueura

Darder on kotoisin Artàsta Baleaareilta, jossa hän pelasi kahdessa paikallisseuran junioriakatemiassa ennen siirtymistään Espanyolin junioreihin vuonna 2007. Hän pelasi ensimmäisen kautensa seuran reservijoukkueessa kaudella 2011–2012 Tercera Divisiónissa.
Heinäkuussa 2012 Darder teki sopimuksen Málagan kanssa, jossa hän siirtyi seuran reservijoukkueeseen. Seuraavana vuonna hän onnistui vakuuttamaan taidoillaan edustusjoukkueen päävalmentaja Bernd Schusterin, joka nosti Darderin mukaan kesän harjoituskaudelle. 10. elokuuta 2013 pelatussa harjoitusottelussa englantilaista Aston Villaa vastaan hän teki kaksi maalia.
14. elokuuta 2013 ilmoitettiin, että Darder nostetaan tulevaksi kaudeksi 2013–2014 edustusjoukkueeseen yhdessä Fabrice Olingan ja Samuelin kanssa. Hän pelasi ensimmäisen ottelunsa maan pääsarjassa Primera Divisiónissa kolme päivää myöhemmin, kun Málaga kohtasi Valencian.
4. marraskuuta 2013 Darder teki ammattilaissopimuksen seuran kanssa, joka ulottui vuoteen 2017 asti. Ensimmäisen virallisen maalinsa joukkueessa hän teki 31. maaliskuuta 2014 ottelussa paikallisvastustaja Real Betisiä vastaan.
Aiheesta muualla

Sergi Darderin esittely Málagan virallisella kotisivustolla (espanjaksi)
Sinfoninen trance

Sinfoninen trance on eurotrancen alalaji, joka kehittyi 1990-luvun alkupuolella. Sinfonisen trancen rytmi on tasainen, hieman normaalia trancea hitaampi, noin 110-130 iskua minuutissa. Sinfonisessa trancessa ei ole normaalin trancen tapaan "metallin" kuuloista melodiaa vaan melodiat koostuvat yleensä uruista, kuorolaulusta, pianosta, sekä muista orkesterisoittimista, tosin nekin on tietokoneesta tai syntetisaattorista peräisin. Melodia ei ole yleensä yhtenäistä koko biisin kestävää, vaan se on hyvin lyhyt (maksimissaan yleensä 10 sekuntia), joka toistuu säännöllisin väliajoin. Näin ollen kappaleissa lähes poikkeuksetta on useita kohtia joissa kuuluu ainoastaan rytmi ilman melodiaa.
Sodankylän helluntaiseurakunta

| Sodankylän helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1951
Pastori:  Olli Teukku
Pääkirkko:  Lapintie 12 99600 Sodankylä
TV:  TV7
Aiheesta muualla
Sivusto
Infobox OKNimi-testi OK: 
Sodankylän helluntaiseurakunta on Sodankylässä toimiva helluntaiseurakunta. Seurakunta on perustettu vuonna 1951. Seurakunnan toimitilat sijaitsevat Sodankylän keskustassa Lapintiellä. Seurakunnan toimintaan kuuluvat jumalanpalvelusten ja sanan ja rukouksen iltojen lisäksi ehtoolliskokoukset sekä teemaillat.
Seurakunnan tilaisuuksia lähetetään muun muassa TV7:n televisio- ja verkkokanavilla.
Historia

Helluntaiherätys saapui Sodankylään 1930-luvulla, kun metsänhoitaja Taito Rautava muutti paikkakunnalle. Paikkakunnalla vieraili monia helluntailiikkeen puhujia vuodesta 1935 lähtien, muun muassa Jorma Alopaeus ja Otto Koivukangas. Paikkakunnan omaksi puhujaksi nousi Uuno Suopanki. Sodankylän helluntaiseurakunta järjestäytyi vuonna 1951.
Sergi Enrich

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sergi Enrich Ametller
Syntymäaika: 26. helmikuuta 1990 (ikä 34)
Syntymäpaikka: Ciutadella, Espanja
Pelipaikka: hyökkääjä
Pituus: 181 senttimetriä
Seura
Seura: Eibar
Pelinumero: 9
Junioriseurat
: Mallorca
Seurat
| Vuodet | Seura | O | (M) |
| 2008–2011 | Mallorca B | 83 | (30) |
| 2010–2013 | Mallorca | 6 | (0) |
| 2011–2012 | → Recreativo (laina) | 27 | (7) |
| 2012–2013 | → Alcorcón (laina) | 22 | (3) |
| 2013–2015 | Numancia | 76 | (26) |
| 2015– | Eibar | 87 | (21) |
 Seurajoukkueuran tilastot kattavat vain kansalliset sarjat, päivitetty 9. joulukuuta 2017.
Sergi Enrich Ametller (s. 26. helmikuuta 1990 Ciutadella, Menorca, Baleaarit) on espanjalainen jalkapalloilija. Hän edustaa Espanjan Primera Divisiónissa pelaavaa Eibaria ja on pelipaikaltaan hyökkääjä.
Seurajoukkueura

Enrich on jalkapalloseura Real Club Deportivo Mallorcan junioriakatemian kasvatti. Hän teki ensiesiintymisensä seuran edustusjoukkueessa 24. tammikuuta 2010 ottelussa Espanyolia vastaan. Ammattilaisuransa ensimmäisen kauden 2009–2010 hän vietti kuitenkin pääosin seuran reservijoukkueessa, joka pelasi maan kolmanneksi korkeimmalla sarjatasolla Segunda División B:ssä.
Kauden 2011–2012 Enrich pelasi lainasopimuksella Recreativo de Huelvassa toiseksi korkeimmalla sarjatasolla Segunda Divisiónissa. Seuraavan kauden 2012–2013 hän vietti niin ikään lainalla, tällä kertaa Alcorcónissa.
Kesällä 2013 Enrich teki kaksivuotisen sopimuksen Numancian kanssa. 20. joulukuuta 2013 hän onnistui maalinteossa kahdesti 6–6-tasapeliin päättyneessä ottelussa Lugoa vastaan.
12. heinäkuuta 2015 Enrich siirtyi kaksivuotisella sopimuksella baskiseura Eibariin.
Aiheesta muualla

Sergi Enrichin tilastot BDFutbol-sivustolla (englanniksi)
Sergi Enrichin tilastot Soccerway-sivustolla (englanniksi)
Sinfoninen black metal

Sinfoninen black metal on pitkälti samankaltaista musiikkia kuin black metal, mutta sisältää paljon enemmän orkestraalisia elementtejä.
Emperorin tuotantoa, varsinkin vanhempaa, pidetään yleisesti tienraivaajana tälle musiikinlajille, kuten myös Limbonic Artia, Dissectionia ja Dimmu Borgiria.
Sinfoninen black metal sekoitetaan usein goottimetalliin. Esimerkki erittäin sinfonisesta black metallista on Dimmu Borgirin levy Spiritual Black Dimensions, joka on jo aika kaukana tyypillisestä black metalista. Cradle of Filth oli pitkään lajin kärkinimi, mutta yhtyeen tyylin pehmentyessä ja silottuessa 2000-luvun alussa sen levytyksiä ei enää pidetty black metalina. Nykyään se lasketaan kuuluvan dark metal -alalajiin.
Stenebyen

| Stenebyen |
| --- | --- |
 Stenebyen
 Koordinaatit: 58°50′39″N, 5°35′59″E 
Valtio:  Norja
Lääni:  Rogaland
Kunta:  Sola
Pinta-ala:  
 – Maa:  0,4 km²
Väkiluku (2023):  999
 – Väestötiheys:  2 497,5 as./km²
Infobox OKVirheellinen NIMI-arvo: 
Stenebyen (tunnettu myös nimellä Tjelta) on taajama Solan kunnassa Rogalandin läänissä Norjassa. Taajaman pinta-ala on 0,4 neliökilometriä ja asukasluku 999 vuonna 2023.
Aiheesta muualla

Kuvia tai muita tiedostoja aiheesta Stenebyen Wikimedia Commonsissa